VSRS sklep III DoR 41/2015
Datum: 2015-05-05T02:00:00.000+02:00
ecli: ECLI:SI:VSRS:2015:III.DOR.41.2015
opravilna_stevilka_ii_stopnje: VSL I Cpg 1290/2014
sodisce: Vrhovno sodišče
oddelek: Gospodarski oddelek
podrocje: POGODBENO PRAVO - CIVILNO PROCESNO PRAVO
institut: predlog za dopustitev revizije - zavrnitev predloga za dopustitev revizije

## Jedro

Ker niso izpolnjeni pogoji, ki jih za dopustitev revizije določa 367.a člen ZPP, je Vrhovno sodišče predlog tožnice v skladu z drugim odstavkom 367.c člena ZPP zavrnilo.

## Izrek

Predlog se zavrne.

## Obrazložitev

1. Sodišče prve stopnje je na podlagi pravil o neupravičeni pridobitvi ugodilo tožbenemu zahtevku in naložilo toženki v plačilo 57.206,62 EUR (1. točka izreka), zavrnilo pa ga je za obračunane zamudne obresti (2. točka izreka). Vtoževani znesek je glede na Pogodbo o sofinanciranju (v nadaljevanju Pogodbo) toženka sprva izplačala tožnici, kasneje pa je zaradi zatrjevane kršitve pogodbene obveznosti zahtevala njegovo vrnitev in jo tudi prejela. Sedaj pa s tožbo tožnica zahteva vrnjeni znesek nazaj.

2. Sodišče druge stopnje je ugodilo pritožbi toženke in tožbeni zahtevek zavrnilo tudi za plačilo 57.206,62 EUR. Presodilo je, da tožnica po Pogodbi ni bila upravičena do izplačila spornega zneska ter da je toženka pravilno zahtevala (in prejela) njegovo vrnitev.

3. Tožnica je zoper sodbo sodišča druge stopnje vložila predlog za dopustitev revizije.

4. Ker niso izpolnjeni pogoji, ki jih za dopustitev revizije določa 367.a člen Zakona o pravdnem postopku (v nadaljevanju ZPP), je Vrhovno sodišče predlog tožnice v skladu z drugim odstavkom 367.c člena ZPP zavrnilo.